**หลักเกณฑ์การให้ทุนสนับสนุนโครงการวิจัยและนวัตกรรมเพื่อถ่ายทอดเทคโนโลยีชุมชนสู่ฐานราก**

**ประจำปีงบประมาณ พ.ศ. 2562**

**เครือข่ายอุดมศึกษาภาคตะวันออกเฉียงเหนือตอนล่าง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**คุณสมบัติของผู้เสนอขอรับทุน**

1. ไม่เป็นกรรมการหรืออนุกรรมการดำเนินงานของเครือข่ายอุดมศึกษาภาคตะวันออกเฉียงเหนือตอนล่าง
2. หัวหน้าโครงการต้องสังกัดสถาบันอุดมศึกษาในเครือข่ายอุดมศึกษาภาคตะวันออกเฉียงเหนือตอนล่างเท่านั้น
3. หัวหน้าโครงการต้องมีคุณสมบัติตรงตามสาขาที่เสนอขอรับทุน
4. ต้องไม่เป็นผู้ค้างส่งรายงานฉบับสมบูรณ์ทุนวิจัยของ สกอ.

**ลักษณะของโครงการที่จะให้การสนับสนุน**

1. **โครงการวิจัยต้องเป็นประเด็นความต้องการของชุมชนในแต่ละพื้นที่ โดยกำหนดโจทย์ปัญหา-โจทย์วิจัยที่มาจากความต้องการของชุมชน เสริมสร้างกระบวนการวิจัย การประเมินผลการวิจัย และผลงานวิจัยที่ตอบสนองต่อการใช้ประโยชน์ในการพัฒนาเศรษฐกิจชุมชนฐานรากอย่างแท้จริง**
2. โครงการวิจัยต้องมีนักวิจัยต่างสถาบันเข้าร่วมโครงการไม่น้อยกว่า 2 สถาบัน หรือเป็นนักวิจัยจากสถาบันอุดมศึกษาร่วมกับผู้ร่วมวิจัยจากชุมชน/หน่วยงานท้องถิ่นเข้าร่วมโครงการ (ทั้งนี้หัวหน้าโครงการวิจัยต้องมาจากสถาบันอุดมศึกษา) **หากเป็นชุดโครงการ ต้องมีผู้จัดการโครงการ**
3. **เน้นโครงการที่มีองค์ความรู้หรือเทคโนโลยีที่สามารถประยุกต์ใช้หรือปรับปรุงให้เหมาะสมกับการใช้ประโยชน์** โดยกระบวนการวิจัยเชิงปฏิบัติการแบบมีส่วนร่วมของกลุ่มเป้าหมาย สามารถดำเนินการให้แล้วเสร็จภายใน 10 เดือน
4. เชื่อมโยงกับยุทธศาสตร์การพัฒนาจังหวัดหรือกลุ่มจังหวัด มีแผนการดำเนินงาน และตัวชัดที่ชัดเจนเป็นรูปธรรม กิจกรรมสอดคล้องกับระยะเวลาและงบประมาณ
5. ต้องมีงบประมาณสมทบหรือปัจจัยสนับสนุนในรูปแบบอื่นจากหน่วยงาน/องค์กรที่ได้รับประโยชน์ เช่น จังหวัด องค์กรปกครองส่วนท้องถิ่น สถาบันการศึกษา หน่วยงาน หรือองค์กรชุมชน เป็นต้น

**กรอบประเด็นการวิจัยที่จะให้การสนับสนุน**

1. ด้านเกษตรกรรมและอาหาร
2. ด้านสุขภาวะและผู้สูงอายุ
3. ด้านวิสาหกิจชุมชน
4. ด้านการท่องเที่ยวและบริการที่มีมูลค่าสูง
5. ด้านบริหารจัดการทรัพยากรธรรมชาติและสิ่งแวดล้อม
6. ด้านการประยุกต์ใช้เศรษฐกิจพอเพียงและการสร้างสรรค์การเรียนรู้

**งบประมาณสนับสนุน**  จำนวน 1,500,000 บาทโดยมีกรอบการจัดสรร ดังนี้

1. โครงการวิจัยเดี่ยว (ร้อยละ 30) จำนวน 450,000 บาท ไม่เกินโครงการละ 150,000 บาท

2. ชุดโครงการ (ร้อยละ 70) จำนวน 1,050,000 บาท ไม่เกินชุดโครงการละ 200,000 บาท